อาหารสุขภาพ ไม่จำเป็นต้องรสชาติจืดๆเสมอไป ร้านนี้มากินหลายครั้งแล้ว แต่ไม่เคยรีวิว ขอรวบอาหารจากหลายๆครั้งมาไว้ในรีวิวเดียว (แต่จริงๆคือกินเมนูเกือบซ้ำๆเดิมตลอด)

ทุกครั้งจะมาเสาร์อาทิตย์ช่วงบ่ายๆ ลูกค้าไม่เยอะ พนักงานบริการดีมาก

-เมี่ยงปลาทู อร่อยมากๆ ผักสด ปลาทูกรอบ รสชาติลงตัว
-ซุปฟักทองเสิร์ฟพร้อมขนมปัง ปกติไม่ทานซุป แต่ลองคำแรกคือติดใจ กินหมดเกลี้ยง รสชาติซุปเหมือนจะมีใบโหระพาหอมๆและเนื้อปูด้วย
-สปาเกตตี้ขี้เมาไก่ สั่งไม่เผ็ด เพราะครั้งก่อนๆ ค่อนข้างเผ็ด คุณแฟนกินไปน้ำตาไหลไป แต่อร่อยมาก
-สลัดส้มโอกุ้ง อร่อยดี น้ำสลัดรสชาติคล้ายๆน้ำมะขาม 
-สลัดปลาทูส้มโอ อร่อย
-น้ำผักผลไม้สกัด ลองมาเกือบหมดทุกเมนู แต่จำชื่อและส่วนผสมไม่ได้ แต่ทุกเมนูที่ลองมารสชาติอร่อย หมดเกลี้ยง ปกติไม่กินเสาวรส ไม่กินบีทรูส แต่ส่วนผสมอื่นมันกลบจนออกมาอร่อยมาก
โดยรวมให้คะแนนเต็ม อาจติดแค่ว่าไกลบ้าน แต่ก็ลบล้างด้วยรสชาติและบริการ ก็ยังให้เต็มอยู่ดี
ราคาค่อนข้างสูง แต่ด้วยคุณภาพของวัตถุดิบคือสมเหตุสมผล